**Andrea Trinchieri**|  |
| Asmeniniai duomenys |
| Gimimo data | 1968 m. rugpjūčio 6 d. (55 metai) |
| Gimimo vieta | Milanas, Italija |
| Klubas |
| Dabar treniruoja | Kauno „Žalgiris" |
| Treniravimo istorija |
| 2004–200720072008–20092009–20132013–20142013–20142014–20182018–20202020–20232024– | Soresinos „Triboldi" Kazertos „Juvecaserta" Verolio „Basket" Kantu „Pallacanestro" Graikija GraikijaKazanės „UNIKS"Bambergo „Brose"Belgrado „Partizan"Miuncheno „Bayern"Kauno „Žalgiris" |

**Andrėja Trinkjeris** (*Andrea Trinchieri*, g. 1968 m. rugpjūčio 6 d.) – Italijos krepšinio treneris.

Biografija
----------

Tėvas Paolas Trinkjeris – amerikiečių diplomatas, motina – kroatė. Turi Italijos ir JAV pilietybes.

Karjera
-------

Karjerą pradėjo treniruodamas Milano „San Pio X" rezervines ir pagrindinffffę komandas, atvedė ją į Serie D turnyrą. Vėliau dirbo Magentoje, o 1998–2004 m. – Milano „Olimpia" jaunimo komandose. 2004 m. perėjo į trečios Italijos lygos Soresinos „Triboldi" klubą, kurį 2005 m. atvedė į antrąją lygą. Toliau tęsė darbą Italijos antrosios lygos klubuose: Kazertos „Juvecaserta", Verolio „Basket". 2009 m. A. Trinkjeris išrinktas Italijos antrosios lygos metu treneriu ir pakviestas treniruoti aukščiausios Italijos lygos klubo Kantu „Pallacanestro".

Su Kantu klubu A. Trinkjeris dusyk išrinktas Serie A metų treneriu, dusyk atvedė klubą į Eurolygą, žaidė Italijos lygos finale, dviejuose pusfinaliuose, 2012 m. laimėjo Italijos taurę. 2013 m. sudarė 2 metų sutartį su Graikijos rinktine, bet po 8 rungtynių buvo atleistas.

2013 m. dirbo Kazanės „UNIKS" klube, su kuriuo pasiekė VTB lygos pusfinalį, Europos taurės finalą ir laimėjo Rusijos taurę. Vėliau sekė 4 metai Bambergo „Brose". Su šiuo klubu A. Trinkjeris 3 kartus laimėjo Vokietijos Bundeslygą, kartą Vokietijos taurę, pateko į Eurolygos top-16. 2018–2020 m. treniravo Belgrado „Partizan", su kuriuo du kartus laimėjo Serbijos taurę.

2020–2023 m. A. Trinkjeris vadovavo Miuncheno „Bayern" komandai. Su ja dusyk iškopė į Eurolygos atkrintamąsias, tačiau nė karto nelaimėjo Vokietijos Bundeslygos. 2023 m. pasitraukus Kaziui Maksvyčiui, A. Trinkjeris paskirtas Kauno „Žalgirio" treneriu.

A. Trinkjeris 2022 m.

Pasiekimai
----------

* Karaliaus Mindaugo taurė: 2024 m.
* Serbijos R. Koračo taurė: 2019, 2020 m.
* Adrijos lygos supertaurė: 2019 m.
* Vokietijos taurė: 2017, 2021, 2023 m.
* Vokietijos supertaurė: 2015 m.
* Vokietijos Bundeslyga: 2015, 2016, 2017 m.
* Rusijos taurė: 2014 m.
* Italijos supertaurė: 2012 m.
* Italijos II lygos taurė: 2009 m.

Asmeniniai
* Italijos II lygos metų treneris: 2009 m.
* Italijos Serie A metų treneris: 2010, 2011 m.
* Europos taurės metų treneris: 2014 m.

Šaltiniai
---------

1. ↑  Eric Sylvers. „A Basketball Coach’s Ultramodern Milan Loft", *The New York Times*. 2007-04-25
2. ↑  Valencia da sballo, domina l’Unics e vince l’Eurocup, *Sportando*
3. ↑  La coppa di Serbia va al Partizan, sconfitta la Stella Rossa Archyvuota kopija 2021-09-09 iš Wayback Machine projekto. *Sportando*
4. ↑  Permainos atėjo į Žalgirį": A.Trinchieri keičia K.Maksvytį, *krepsinis.net*

Nuorodos
--------

* Interviu su A. Trinkjeriu, *BasketNews*, YouTube
* A. Trinkjerio citatos

|  |  |  |  |  |  |  |
| --- | --- | --- | --- | --- | --- | --- |
| 

| Ž • A • RKauno „Žalgirio" sudėtis |
| --- |
|  |
| Treneris: Andrea Trinchieri |
|  |
| 
*2* Evans · *4* Lekavičius · *8* Hayes · *9* Giedraitis · *10* Šmits · *12* Montvila · *15* Birutis · *16* Lukošiūnas · *26* Sumner · *31* Butka · *33* Dimša · *35* Lavrinovičius · *45* Manek · *51* Butkevičius · *92* Ulanovas |  |

 |